01989A0315(01) — SL — 21.09.2017 — 002.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

spremenjen z:









▼B

SPORAZUM

med Evropsko gospodarsko skupnostjo in Kanado o trgovini z alkoholnimi pijačami







EVROPSKA GOSPODARSKA SKUPNOST IN VLADA KANADE (v nadaljnjem besedilu „pogodbenici“) OB UPOŠTEVANJU svojih pravic in obveznosti v skladu s Splošnim sporazumom o carinah in trgovini v zvezi z obravnavo blaga, zlasti alkoholnih pijač s poreklom iz ozemlja druge pogodbenice; OB UPOŠTEVANJU ugotovitev in sklepov Sosveta GATT o uvozu, distribuciji in prodaji žganih pijač s strani kanadskih pokrajinskih agencij za trženje; V ŽELJI, da se razrešijo razhajanja v zvezi s trgovino v sektorju alkoholnih pijač in da se zagotovi upoštevanje mednarodnih zakonskih obveznosti, priznavajoč začasno potrebo po strukturnih prilagoditvah; OB PRIZADEVANJU, da se ukrepi, ki so trenutno v korist prodaji alkoholnih pijač s poreklom iz Evropske gospodarske skupnosti, ne poostrijo, DOGOVORILI NASLEDNJE:







Člen 1

Opredelitve

V tem sporazumu:

„ ►M1 izhodiščno ceno ◄ “ pomeni ceno alkoholnih pijač ob izkrcanju, ki lahko vključuje stroške storitve, ki jih imajo pristojni kanadski organi;

▼M1 —————

▼B

„pristojni kanadski organ“ pomeni katero koli vlado ali komisijo, odbor ali drugo vladno agencijo, ki je z zakonom pooblaščena za kontrolo prodaje destiliranih alkoholnih pijač, vina in piva;

„strošek storitve“ pomeni revidirane stroške, povezane z nakupom, skladiščenjem, dostavo na prodajna mesta, rokovanjem in prodajo alkoholnih pijač;

▼M1

„razlika v stroških storitve“. pomeni znesek, za katerega se stroški storitev, povezanih z uvoženim proizvodom, razlikujejo od stroškov storitev, povezanih s podobnim domačim proizvodom;

▼B

„Skupnost“ pomeni „Evropsko gospodarsko skupnost“;

„črtanje iz seznama“ pomeni, da je uvrstitev v seznam preklicana;

„destilirane alkoholne pijače“ pomeni žganja, likerji in druge žgane pijače;

▼M1 —————

▼B

„uvrstitev v seznam“ pomeni odločbo pristojnega kanadskega organa o tem ali se znamke ali vrste destiliranih alkoholnih pijač, vin in piva smejo prodajati na njegovih prodajnih mestih;

„pribitek“ pomeni znesek, ki se doda osnovni ceni in dajatvam ter davkom, kar privede k oblikovanju maloprodajne cene;

▼M1 —————

▼B

„ukrep“ zajema katerikoli zakon, uredbo, postopek, zahtevo ali prakso;

▼M1 —————

▼B

„proizvod iz Kanade“ so destilirane alkoholne pijače, vino ali pivo, ki je proizveden, ustekleničen ali pakiran v Kanadi;

„proizvod iz Skupnosti“ so destilirane alkoholne pijače, vino ali pivo, ki so proizvedene, ustekleničene ali pakirane v Skupnosti;

▼M1

„trgovina na drobno“. pomeni oskrbo končnih potrošnikov z alkoholnimi pijačami ali prodajo le-teh restavracijam, barom, klubom ali drugim licenčnim obratom;

▼M2

„pristojni organ“ pomeni vlado ali komisijo, odbor ali drugo vladno agencijo pogodbenice, ki je z zakonom pooblaščena za nadzor nad prodajo vin in destiliranih alkoholnih pijač.

▼M1

Člen 2

Nacionalna obravnava in obravnava po načelu največjih ugodnosti

1. Pristojni kanadski organi priznajo obravnavo po načelu največjih ugodnosti za alkoholne pijače, ki so proizvod Skupnosti, v skladu s sporazumom STO. Za province nacionalna obravnava ali nacionalna obravnava po načelu največjih ugodnosti pomeni obravnavo, ki ni nič manj ugodna od najugodnejše obravnave, ki jo ta provinca prizna za kakršno koli podobno blago, ki je proizvod Kanade ali katere koli druge tretje države.

2. Ne glede na odstavek 1 lahko pristojni kanadski organi v okviru svojih pristojnosti še naprej izvajajo ukrep, pod pogojem, da se le-ta izvaja skladno s kanadsko zakonodajo:

(a) omejijo prodajo destilarn ali vinotoča v njegovih prostorih na žgane pijače in vino, ki se tam pridela, po cenah, ki niso nižje od cen enakih žganih pijač in vin, ki se prodajajo na prodajnih mestih, ki so na voljo za proizvode iz Skupnosti;

▼M2

(b) zahtevajo, da dislocirane zasebne prodajalne vin v Ontariu in Britanski Kolumbiji prodajajo samo vina, ki jih pridelajo kanadske vinske kleti. Število teh dislociranih zasebnih prodajaln vin, ki so pooblaščene, da prodajajo samo vina, ki jih pridelajo kanadske vinske kleti v navedenih provincah, ne sme preseči 292 v Ontariu in 60 v Britanski Kolumbiji;

▼M1

(c) zahtevajo, da se z obstoječo izjemo osmih blagovnih znamk vina z označbo porekla, vino brez označbe porekla in brez označbe imena sorte, ki se v skladu z veljavnimi uredbami prodaja v trgovinah z živili v Quebecu, ustekleniči v Quebecu, pod pogojem, da se za vino, ki je proizvod iz Skupnosti, zagotovijo alternativne oblike prodaje, ne glede na to, ali se tako vino ustekleniči v Quebecu ali ne.

Člen 3

Geografske označbe

1. Pristojni kanadski organi ne smejo uvrstiti v seznam ali prodajati vina ali žganih pijač, ki so nepravilno označene z geografsko označbo, zaščiteno s kanadsko zakonodajo.

2. Pristojni kanadski organi morajo pri izvajanju kakršnih koli nalog v zvezi z nakupom ali prodajo vin še naprej izvajati pravila in politiko nakupa v zvezi z geografskimi imeni Skupnosti, tako da tržijo vina, ki nimajo porekla v kraju, označenem z zadevnim imenom, če tega niso izvajali 1. novembra 2002.

▼M2

Člen 4

Trgovinska obravnava

1. Pristojni organi pri izvajanju svojih dolžnosti glede nabave, razdeljevanja in prodaje na drobno s proizvodi druge pogodbenice upoštevajo določbe iz člena XVII sporazuma GATT, ki zadevajo državna trgovska podjetja, in zlasti da pri sprejemanju takšnih odločitev upoštevajo izključno trgovinski vidik, in priznajo podjetjem druge pogodbenice ustrezno možnost za sodelovanje pri takšni nabavi v skladu z običajno poslovno prakso.

2. Vsaka pogodbenica sprejme vse možne ukrepe za zagotovitev, da družba, ki ji je bil odobren monopol na področju trgovanja z vini in žganimi pijačami ter njihove prodaje na njenem ozemlju, svojega monopolnega položaja vključno prek poslovanja z matičnimi družbami, hčerinskimi družbami ali drugimi podjetji s skupnim lastništvom ne uporablja za neposredno ali posredno prodajo vin in žganih pijač na trgu zunaj ozemlja, kjer ima družba monopolni položaj, ki povzroča protikonkurenčni učinek in posledično znatno omejevanje konkurence na zadevnem trgu.

Člen 4a

Oblikovanje cen

1. Pristojni organi pogodbenic zagotovijo, da so vsi pribitki, stroški za storitev ali drugi ukrepi za oblikovanje cen nepristranski, da veljajo za vso prodajo na drobno in so v skladu s členom 2.

2. Razlika v stroških za storitev lahko velja za proizvode druge pogodbenice samo, če razlika ni večja od dodatnih stroškov, ki so nujno povezani s trženjem proizvodov druge pogodbenice, upoštevajoč dodatne stroške, ki so med drugim posledica načina in pogostosti dobave.

3. Vsaka pogodbenica zagotovi, da se strošek za storitev ne uporabi za proizvod druge pogodbenice na podlagi vrednosti proizvoda.

4. Razliko v stroških za storitev je treba utemeljiti skladno s standardnimi obračunskimi postopki, ki jih neodvisni revizorji uporabljajo pri reviziji, ki jo opravijo na zahtevo druge pogodbenice v enem letu po začetku veljavnosti Sporazuma o vinih in žganih pijačah iz leta 2003 in nato na zahtevo te pogodbenice v časovnih presledkih, ki niso krajši od štirih let. Te revizije bodo kateri koli pogodbenici na voljo v letu po oddani zahtevi.

5. Pristojni organi po potrebi posodobijo dajatve za razliko v stroških za storitev, da odražajo zavezo iz pododstavka 4a(2).

6. Pristojni organi s sredstvi, ki so javnosti dostopna, kot je na primer njihova uradna spletna stran, objavijo veljavne dajatve za razliko v stroških za storitev.

7. Pristojni organi ustanovijo kontaktno točko za vprašanja in pomisleke, ki jih ima druga pogodbenica v zvezi z dajatvami za razliko v stroških za storitev. Pogodbenica se na zahtevo druge pogodbenice v pisni obliki odzove v 60 dneh od prejetja zahteve.

▼M2

Člen 4b

Zahteve glede mešanja

Nobena od pogodbenic ne sme sprejeti ali ohranjati katerega koli ukrepa, v skladu s katerim je treba destilirane alkoholne pijače, ki so bile uvožene z ozemlja druge pogodbenice za ustekleničenje, mešati s kakršnimi koli destiliranimi alkoholnimi pijačami iz pogodbenice uvoznice.

▼B

Člen 5

Ukrepi v zvezi z uvrščanjem na seznam in črtanjem z njega

1. Katerikoli ukrep pristojnih kanadskih organov v zvezi z uvrščanjem proizvodov iz Skupnosti na seznam in črtanjem z njega:

(a) je nediskriminatoren;

(b) temelji na normalnih trgovinskih zahtevah;

(c) je transparenten; in ne ustvarja prikritih ovir za trgovino; in se

(d) objavi in da na voljo osebam, ki jih zanima trgovina in uvrščanje proizvodov na seznam ali ki jih zanimajo odločitve o črtanju takih proizvodov s seznama.

2. Pristojni kanadski organi v zvezi z zahtevki za uvrstitev proizvodov iz Skupnosti na seznam ali v zvezi z odločitvami o črtanju teh proizvodov s seznama zagotovijo:

(a) prosilcem takojšnje pisno uradno obvestilo o odločitvah;

▼M1

(b) v primeru zavrnjene uvrstitve v seznam ali odločitve o črtanju iz seznama, pisno utemeljitev takšnih odločitev;

▼B

(c) upravne pritožbene postopke, s katerimi zagotovijo takojšnji, objektivni pregled odločitve, da se zavrne uvrstitev na seznam oziroma odločitve, da se s seznama črta.

Člen 6

Posvetovanja

Pogodbenici spremljata izvajanje tega sporazuma in se na zahtevo ene od pogodbenic takoj posvetujeta o katerikoli zadevi v zvezi z razlaganjem in izvajanjem sporazuma. To bo vključevalo tudi posvetovanja o ukrepih, ki trenutno koristijo prodaji proizvoda iz Skupnosti.

▼M1

Člen 7

Končne določbe

1. Pogodbenici ohranita svoje pravice in obveznosti po sporazumu STO.

2. Nobena od določb tega sporazuma ne vpliva na pravice dobavitelja, njegovega agenta ali drugih zainteresiranih strank skladno s kanadsko zakonodajo.

3. Določbe tega sporazuma ne veljajo za pristojne kanadske provincialne organe, če le-ti ne izvajajo svojih pooblastil glede vodenja izbire izdelkov in prodaje na drobno.

▼B

Člen 8

Čas veljavnosti

Ta sporazum začne veljati z dnem, ko je podpisan.

Ta sporazum se sklene za nedoločen čas. ►M1 Prekine ga lahko vsaka pogodbenica z enoletnim obvestilom. ◄

▼M1

Če katera od pogodbenic odpove Sporazum med Evropsko skupnostjo in Kanado o trgovini z vini in žganimi pijačami, takšna odpoved vpliva tudi na istočasno odpoved pričujočega sporazuma.

▼B

Hecho en doble ejemplar en Bruselas, el veintiocho de febrero de mil novecientos ochenta y nueve.

Udfærdiget i to eksemplarer i Bruxelles den otteogtyvende februar nitten hundrede og niofirs.

Geschehen zu Brüssel am achtundzwanzigsten Februar neunzehnhundertneunundachtzig in zwei Urschriften.

Έγινε σε δύο αντίτυπα στις Βρυξέλλες, την εικοστή ογδόη Φεβρουαρίου χίλια εννιακόσια ογδόντα εννέα.

Done in duplicate at Brussels this twenty-eighth day of February in the year one thousand nine hundred and eighty-nine.

Fait en double exemplaire à Bruxelles, le vingt-huit février mille neuf cent quatre-vingt neuf.

Fatto in duplice esemplare a Bruxelles, il ventotto febbraio millenovecentottantanove.

Gedaan in tweevoud, te Brussel, op achtentwintig februari negentienhonderd negenenachtig.

Feito em duplo exemplar em Bruxelas, aos vinte e oito de Fevereiro de mil novecentos e oitenta e nove.

Por el Consejo de las Comunidades Europeas

For Rådet for De Europæiske Fællesskaber

Für den Rat der Europäischen Gemeinschaften

Για το Συμβούλιο των Ευρωπαϊκών Κοινοτήτων

For the Council of the European Communities

Pour le Conseil des Communautés européennes

Per il Consiglio delle Comunità europee

Pelo Conselho das Comunidades Europeias

Por el Gobierno de Canadá

For Canadas regering

Für die Regierung Canadas

Για την κυβέρνηση του Καναδά

For the Government of Canada

Pour le gouvernement du Canada

Per il governo del Canada

Voor de Regering van Canada

Pelo Governo do Canadá

▼M1 —————

▼B

IZMENJAVA PISEM

Pismo št. 1

Bruselj, 28. februarja 1989

Spoštovani,

Sklicujem se na Sporazum med Kanado in Evropsko gospodarsko skupnostjo o trgovini z alkoholnimi pijačami, podpisan danes.

Potrjujem, da so se ministrski predsednik Kanade in ministrski predsedniki kanadskih provinc dogovorili o začetku pogajanj, ki vključujejo zvezno vlado in vlado posameznih provinc, o zmanjšanju oziroma odpravi ovir za trgovino z alkoholnimi pijačami, vključno s pivom, ki obstajajo med provincami.

Kanada bo uskladila ukrepe za oblikovanje cen piva s svojimi obveznostmi, ki jih ima v okviru sporazuma GATT, po uspešnem zaključku tega procesa.

Prosim, sprejmite izraze mojega globokega spoštovanja.

Za Vlado Kanade

Pismo št. 2

Bruselj, 28. februarja 1989

Spoštovani,

Potrjujem prejem Vašega pisma z današnjim datumom v zvezi z razlikami v pribitku k ceni za pivo.

Ugotavljam, da namerava Vlada Kanade uskladiti ukrepe za oblikovanje cen piva s svojimi obveznostmi, ki jih ima v okviru sporazuma GATT.

Prosim, sprejmite izraze mojega najglobljega spoštovanja.

V imenu Sveta Evropskih skupnosti

Pismo št. 1

Bruselj, 28. februarja 1989

Spoštovani,

V smislu obojestranske rešitve sporov med Kanado in Skupnostjo v zvezi s praksami prodajaln alkoholnih pijač v kanadskih provincah, ki smo jo podpisali danes, potrjujem pripravljenost Skupnosti, da začne pogajanja s Kanado o vzajemnem nadzoru in zaščiti geografskih označb alkoholnih pijač. Ugotavljam, da je Vlada Kanade pripravljena začeti vzporedna pogajanja o vzajemnem priznavanju označb geografskega porekla za vino in da se strinjamo glede začetka teh pogajanj v prvi četrtini leta 1989.

Hvaležen bi Vam bil, če bi potrdili, da se Vlada Kanade strinja z vsebino tega pisma.

Prosim, sprejmite izraze mojega najglobljega spoštovanja.

V imenu Sveta Evropskih skupnosti

Pismo št. 2

Bruselj, 28. februarja 1989

Spoštovani,

Zahvaljujem se vam za vaše pismo z današnjim datumom v zvezi s pripravljenostjo Skupnosti, da začne pogajanja o vzajemnem nadzoru in zaščiti geografskih označb alkoholnih pijač in o vzajemnem priznavanju geografskih označb za vino. Potrjujem pripravljenost Vlade Kanade, da začne predlagana pogajanja.

Prosim, sprejmite izraze mojega najglobljega spoštovanja.

Za Vlado Kanade